CELEX: 62012TN0096
Language: et
Date: 2012-03-01 00:00:00
Title: Kohtuasi T-96/12: 1. märtsil 2012 esitatud hagi — Hispaania versus komisjon

14.4.2012   
            
            
               ET
            
            
               Euroopa Liidu Teataja
            
            
               C 109/33
            
         1. märtsil 2012 esitatud hagi — Hispaania versus komisjon
   (Kohtuasi T-96/12)
   2012/C 109/66
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: N. Díaz Abad)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et komisjon jättis täitmata oma kohustuse tasuda Hispaania ametiasutustele võlgnetav lõppsumma kahe kuu jooksul alates määruse nr 1164/94 II lisa artikli D lõike 2 punktis d nimetatud dokumentide esitamisest;
            
         
               —
            
            
               teise võimalusena tühistada 22. detsembri 2011. aasta kiri, milles sisaldub komisjoni seisukoht sellele institutsioonile eelnevalt saadetud nõude kohta tasuda abi lõppsumma, mis vastab Hispaaniale programmeerimisperioodiks 2000–2006 antud ühtekuuluvusfondi kaasrahastatud projektide lõpetamise menetlusele, ning tuvastada komisjoni kohustus tasuda nimetatud võlgnetav lõppsumma ja
            
         
               —
            
            
               mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   Käesolevas menetluses on Hispaania Kuningriik esitanud tegevusetushagi, kuna täitmata on jäetud hagejaks oleva riigi hinnangul kostjaks oleval institutsioonil lasuv kohustus tasuda võlgnetav lõppsumma, mis vastab Hispaaniale programmeerimisperioodiks 2000–2006 antud ühtekuuluvusfondi kaasrahastatud projektide lõpetamise menetlusele.
   Teise võimalusena ja juhul, kui Üldkohus leiab, et 22. detsembri 2011. aasta kiri, milles sisaldub komisjoni seisukoht Hispaania Kuningriigi eelnevalt saadetud nõude kohta, lõpetab vaidlusaluse tegevusetuse, esitab hageja ka selle kirja tühistamise nõude.
   Hagi põhjendamiseks esitab hageja kuus väidet.
   
               1.
            
            
               Määruse nr 1164/94 (1) II lisa artikli D lõiget 5 on rikutud seeläbi, et komisjon ei tasunud hagiavalduses nimetatud projektidega seotud abi lõppsummat kahe kuu jooksul, ilma et oleks tuvastatud selle tähtaja katkemine või peatumine.
            
         
               2.
            
            
               Õiguskindluse põhimõtet on rikutud seeläbi, et komisjon rikkus selget õigusnormi, millel on konkreetsed õiguslikud tagajärjed.
            
         
               3.
            
            
               Määruse nr 1386/2002 (2) artikli 18 lõiget 3 on rikutud seeläbi, et komisjon ei teinud vastavat otsust kolme kuu jooksul alates Hispaania ametivõimudega peetud koosoleku kuupäevast.
            
         
               4.
            
            
               Määruse nr 1164/94 artiklit 12 on rikutud seeläbi, et komisjon ületas pädevust, mis on talle selle sättega finantskontrolli valdkonnas antud.
            
         
               5.
            
            
               Määruse nr 1386/2002 artiklit 15 on rikutud seeläbi, et ei ole täidetud õigusaktides ette nähtud tingimused, mille esinemisel võib komisjon nõuda uue kontrolli läbiviimist.
            
         
               6.
            
            
               Määruse nr 1164/94 II lisa artiklit H on rikutud seeläbi, et komisjon viis läbi selles artiklis ette nähtud menetluse, kuigi vajalikud tingimused ei olnud täidetud.
            
         
      (1)  Nõukogu 16. mai 1994. aasta määrus (EÜ) nr 1164/94, millega asutatakse Ühtekuuluvusfond (EÜT L 130, lk 1; ELT eriväljaanne 14/01, lk 9).
   
      (2)  Komisjoni 29. juuli 2002. aasta määrus (EÜ) nr 1386/2002, millega kehtestatakse nõukogu määruse (EÜ) nr 1164/94 üksikasjalikud rakenduseeskirjad seoses Ühtekuuluvusfondist antava abi suhtes kohaldatavate juhtimis- ja kontrollisüsteemidega ning finantskorrektsioonide tegemise korraga (EÜT L 201, lk 5; ELT eriväljaanne 14/01, lk 162).